Dayana Contreras

Dayana Contreras San Nicolás (Habana, Kuba, 1977) aktorea eta idazlea da. Ezaguna egin zen, batez ere, El Caso. Crónica de sucesos (2016), Riders (2021) eta Oreina (2018) filmetan egindako lanarengatik.

 Bizitza 
Arte Dramatikoa ikasi zuen Habanako Goi Mailako Arte Institutuan, Kuban. 

Geroago, Espainian, prestakuntza jasotzen jarraitu zuen Salva Bolta, Declan Donellan, Gabriel Chamé, Alfredo Sanzol edo Enrique Pardo bezalako antzerki-zuzendariekin. 

 Lan ibilbidea 
Kuban Teatro Buendía Konpainiako kidea izan zen, eta Kritikaren Sari Nazionala jaso zuen hainbat aldiz. Radio Progreso, Radio Arte eta Radio Cadena Habana irratietako programazio dramatikoan ere lan egin zuen. 2003an Europako hainbat jaialditan parte hartu zuen: VII Festiwal Szekspirowski, Theatrum Gedanense, International Theater festival OWL, Theater labor(Bielefeld, Alemania).

2009tik 2013ra, Espainian Mephisto Teatro konpainiako kidea izan zen, Liuba Cid irakasle eta ikertzailearen zuzendaritzapean, Fuenteovejuna, Donde hay Ágios no hay Celos, El juego de Electra eta beste zenbait obratan, hala nola, Almagro, Olmedo, Cáceres, Ribadavia, Cádiz, Expresión Ibérica en Celos, El juego de Electra. Jorge Ferreraren Teatro El Puente zuzendaritza konpainiarekin kolaboratzen du hainbat antzezlanetan. Jorge Ferrerak zuzendutako Teatro El Puente konpainiarekin kolaboratu du, eta beste zuzendari batzuekin lan egin du, Vladimir Cruz eta Santiago Sánchezekin, besteak beste, Aquilesen eta Pentesilean, Centro Dramático Nacional-eko ekoizpen batean.

2019an CdeIsla konpainia sortu zuen, pertsona migratzaileen ikusgarritasunarekin konprometitutako konpainia. «Emigrazioak hutsune mental batzuk uzten dizkizu» Dayana ContrerasIkus-entzunezkoei dagokienez, El caso eta Cuéntame cómo pasó telesailetan pertsonaia bat interpretatu zuen, eta PlayZ-ko Riders telesailean protagonista lan egin zuen. Hainbat filmetan ere agertu da, besteak beste, Los tontos y los estúpidos, Koldo Almandoz donostiar zinegile eta kazetariaren Oreina —2018an Euskal Zinemaren Irizar Saria irabazi zuen— eta Gure oroitzapenak filmetan.

 Argitaratutako lanak 

 La casa vacía (Pepitas de calabaza, 2024.11.13), 80 orrialde, arte eszenikoari buruzko lana. ISBN 978-84-10476-09-7 

 Sariak eta aintzatespenak 

 Kritikaren saria hainbat aldiz jatakoa da.

 Erreferentziak 

 Kanpo estekak 

Kategoria:Habanarrak
Kategoria:Kubako aktoreak
Kategoria:Emakume aktoreak
Kategoria:Kubako idazleak
Kategoria:Emakume idazleak